
Grozījumi Elektronisko sakaru likumā
Izdarīt (Latvijas Republikas Saeimas un Ministru Kabineta Ziņotājs, Latvijas Vēstnesis, ) šādus grozījumus:
1. Papildināt likuma 14.pantu ar trešo daļu šādā redakcijā:
 
"Ministru kabinets var pieņemt lēmumu par nacionālās viesabonēšanas ieviešanu, ja valstī ir izsludināta ārkārtēja situācija vai izņēmuma stāvoklis. Pieņemot lēmumu par nacionālās viesabonēšanas ieviešanu, Ministru kabinets (Krīzes vadības centrs) nepieciešamības gadījumā konsultējas ar mobilo sakaru operatoriem."
2. Papildināt likuma 19.pantu ar piekto daļu šādā redakcijā:
 
· "Mobilo sakaru operatori nodrošina nacionālo viesabonēšanu, ja valstī ir izsludināta ārkārtēja situācija vai izņēmuma stāvoklis un Ministru kabinets ir pieņēmis lēmumu par nacionālās viesabonēšanas ieviešanu "
3. Papildināt likuma 19.pantu ar sesto daļu šādā redakcijā:
· "Mobilo sakaru operatori ar dienu, kad Ministru kabinets ir pieņēmis lēmumu par nacionālās viesabonēšanas ieviešanu saistībā ar valstī izsludināto ārkārtējo situāciju vai izņēmuma stāvokli, savstarpējos norēķinos par sniegtajiem nacionālās viesabonēšanas pakalpojumiem ir tiesīgi piemērot maksu apmērā, kas nepārsniedz Eiropas Parlamenta un Padomes 2022. gada 6. aprīļa Regulas (ES) 2022/612 par viesabonēšanu publiskajos mobilo sakaru tīklos Savienībā 9., 10. un 11.pantā noteiktās vairumtirdzniecības maksas. "
4.  Papildināt likuma 40.pantu ar septīto daļu šādā redakcijā:
· "Šā panta pirmajā daļā minētās kvalitātes prasības neattiecas uz nacionālās viesabonēšanas pakalpojumumiem, kurus mobilo sakaru operatori nodrošina saskaņā ar šā likuma 19.panta piekto daļu."
Likums stājas spēkā 2027.gada 1.janvārī.

